Kaech'ŏn
<s>Kaech'ŏn čita se Kečhon (korejski: 개천시) je grad od 319,554 stanovnika (262,389 u centru) na istoku Demokratske Narodne Republike Koreje u Provinciji Južni Hamgyŏng.</s>

<s>Kaech'ŏn je poznat kao rudarski grad u kom se najviše iskapa ugljen i željezna ruda.</s>

<s>Geografske karakteristike</s>

<s>Kaech'ŏn leži između rijeka Chongchon (jug) i Taedong (sjever) gotovo na granici Južnog i Sjevernog Hamgyŏnga, udaljen 66 km sjeverno od provincijskog centra P'yŏngsŏnga.</s><s>Okolica je brdovit i planinski kraj sa istoka, juga i zapada se uzdiže masiv Myohyang sa planinama visokim i do 1200 m</s>

<s>Grad ima kontinentalnu klimu sa prosječnom temperaturom od -7,4 °C u januaru i 23.9 °C u augustu.</s>

<s>Administrativno je podjeljen na 26 dongova (kvartova) i 12 
ria (sela), tako da 80.1 % njegovih stanovnika živi u urbanim a 17.9 % u ruralnim dijelovima.</s>

<s>Historija</s>

<s>Još na samom početku Dinastije Goryeo njen prvi vladar Taejo (918.-943) podigao je čitav niz fortifikacija, a 930. kod lokaliteta Masan i utvrdu - Ansu Jin, koja je bila važna za odbranu sjevera.</s>

<s>Često su joj mjenjali ime 1080. - Ryongju, 1217. - Ikju, od 14. vijeka - Kaeju, a od 1417. se konačno zove Kaech'ŏn, kad se razvilo i naselje uz nju.</s>

<s>Tokom 17. vijeka razvio se kao trgovište i centar zanatstva.</s><s>U vrijeme Japanske okupacije, počeo se intenzivno iskapati ugljen i željezna ruda.</s><s>Između 1990.-2002. prokopan je 150 km dugi kanal za navodnjavanje od akumulacionog jezera na rijeci Taedong do grada.</s>

<s>Status grada -si dobio je u augustu 1990.</s>

<s>Privreda</s>

<s>Privreda grada se još uvijek najvećim dijelom bazira na rudarstvu (ugljen, željezna ruda, grafit) i teškoj industriji ali i poljoprivredi, jer dobro navodnjavana dolina između dvije rijeke pruža odlične uvjete za to.</s>

<s>Tvornice u gradu proizvode građevinski materijal (cigle, cement), aluminij, željezo, papir, mašine, metalne, tekstilne, farmaceutske i prehrambene proizvode.</s>

<s>U posljednje vrijeme turizam postaje sve značajniji zbog kompleksa pećina Songver.</s><s>To je niz od 17 dobro osvijetljenih pećina.</s>

<s>Kaech'ŏn je i važan transportni centar, magistralna željeznička pruga za Manp'o prolazi preko grada.</s>

<s>Izvori</s>

<s>Vanjske veze</s>

<s>[https://www.mansudae-korea.com/tanchon Kaechon [개천시] 
Gradovi u Sjevernoj Koreji</s>

